KRAJEVNA SKUPNOST ROŽNA DOLINA

Številka: 17/24

Datum: 29.1.2025

**ZAPISNIK**

1. seje Sveta KS

Prisotni: Borut Čubej, Mavricija Valantič, Klavdija Židanik, Nataša Volk, Erika Bensa, Bore Mitovski, Slavko Šuligoj, Miha Bitežnik

Opravičeno odsotni: Bore Mitovski

Pričetek seje ob 17. uri

**DNEVNI RED:**

1. **Pregled realizacije sklepov 16. seje.**
2. **0bravnava in potrditev plana dela za leto 2025.**
3. **Potrditev inventure.**
4. **Pregled prispele pošte.**
5. **Predlogi in pobude.**
6. **Razno**

**Točka 1.**

Po pregledu sklepov smo ugotovili, da so bili vsi sklepi realizirani.

**Točka 2.**

V planu ostaja vse že planirano a nerealizirano ter nekaj dodatnih stvari. Tako imamo v načrtu v Stari Gori postavitev klopce in talne označbe za šolski avtobus, zamenjava dotrajane in nevarne podloge na otroškem igrišču, postavitev videonadzora v Domu krajanov, delna obnova Doma krajanov ter angažiranost pri prenosu zemljišča za igrišče pri Domu krajanov, sanacije plazov, popravilo cest, čiščenje cest, izgradnja vodovoda.

Na Ajševici ureditev postajališča za šolski avtobus in kontejnerskega mesta pri Šterku, izdelava projekta in ureditev športnega igrišča, popravilo ceste na Mandriji, vzdrževanje cest od Parkovšča do pokopališča iz 1. svetovne vojne, ureditev drugih kontejnerskih mest, ureditev problematike s pitno vodo na zgornji Ajševici v času brez elektrike.

V Rožni Dolini ureditev mreže med športnim igriščem in železnico, angažiranje pri ureditvi parkirnega

prostora pod nadvozom, montaži luči na Ulici 25. maja, prenosu parkirišča pred židovsko kapelico iz države

na občino, ureditvi kolesarske steze, postavitvi optike, ureditev prometne varnosti, vzdrževanje kategoriziranih cest, obnova vodovoda.

**Sklep št. 1:**

**V letu 2025 poskušamo realizirati čim več planov.**

**Točka 3.**

Na podlagi Zakona o računovodstvu smo pripravili navodila za popis sredstev in njihovih virov ter terjatev in obveznosti. Zato člani sveta KS RD soglasno sprejmejo navodila.

**Sklep št. 2:**

**Sprejmemo navodila za izvedbo inventure.**

Inventurna komisija je predstavila predloge in pobude v zvezi z odpisom in popravki popisa.

**Sklep št. 3:**

**Potrdimo pobude inventurne komisije**

**Točka 4.**

1. . Vasja Juretič je poslal prošnjo za vris in ureditev - legalizacijo lokalne poti. Ker gre

»Spodaj podpisani Vasja Juretič, stanujoč Stara Gora 20, 5000 Nova Gorica, na KS Rožna Dolina podajam pobudo za ureditev dejanskega stanja poti v naravi. Gre za vaško cesto do stanovanjske hiše na naslovu Stara Gora 20 in hkrati kmetije Juretič, ki se kot ena redkih v Stari Gori ukvarja s kmetijsko pridelavo. Na naslovu

živi sedem članov družine v treh gospodinjstvih. Do zgoraj navedenega naslova poteka asfaltirana pot

(grajena pred letom 1960) preko parcel 12/3, 22/11,10/1, 22/14 in 22/32 vse KO Stara Gora (slika 1 in 2). Parcele so v lasti fizičnih oseb in Republike Slovenije. Cesto sami vzdržujemo (košnja, popravilo bankin, čiščenje in vzdrževanje v zimskem Času), kar nam povzroča kar veliko dela in stroškov. Zato prosimo KS za pomoč prt ureditvi dejanskega stanja v naravi in vrisom poti v kataster. Na ta način bo za vedno urejeno dejasnko stanje v naravi in ne bo predstavljalo dodatnih težav z lastniki parcel. Tudi stroški vzdrževanja ceste bomo vtem primeru razbremenjeni.«

**Sklep št. 4:**

**Pobudo posredujemo MONG-u za odkup zemljišč in ureditev ceste.**

Prejeli smo dopis stanovalcev Ulice Pod Gričem v Rožni Dolini, g.e Vesne Makuc, g.e Maurizie

Valantič, g.e Karin Sulič, g.e Emilije Makuc in g. Uroša Makuca.

»Na KS Rožna Dolina naslavljam prošnjo za ukrepe glede ureditve strokovno ustreznega odvodnjavanja in zatravitev teras na parceli 2360 ROŽNA DOLINA, 413/12, Oljčnik, 2440 m2.

Problem je bil večkrat izpostavljen na občini Nova Gorica, Skladu kmetijskih zemljišč, Ministrstvu za kmetijstvo, gozdarstvo in prehrano (v spodnji e - korespondenci iz leta 2021, so navedeni odgovorni naslovniki).

Od leta 2021 do danes, se ni zgodilo nič. Ukrepov do danes ni bilo. Problem ostaja isti.

Prebivalcem Rožne Doline, ulice Pod Gričem, še vedno vdira voda v kleti ali pritličja naših hiš, od kar je bilo dovoljeno krčenje gozda na zgoraj omenjeni parceli.

Na hišah se pojavljajo razpoke. Soseda Valantič, je po tem dogodku sama poskrbela za ustrezno ureditev odvodnjavanja na svoji parceli, a problem ostaja isti. Voda ji še vedno vdira v hišo.

Odgovorne osebe na občini Nova Gorica (Jaka Fabjan, Zdenka Kompare), ki so bile takrat seznanjene z

resnim problemom, ki ogroža naše premoženje, nepremičnine in zdravje, saj je posledično tudi kvaliteta bivanja zaradi povišane vlage, zelo slaba, niso uredile ničesar.

Ponovno prosimo za ustrezne ukrepe!«

**Sklep št. 5:**

**KS RD pošlje dopis na MONG za odpravo zamakanja.**

Dne 16.12.2 smo dobil elektronsko pošto g. Mitje Susiča in g. Deana Marvina, ki podajata ugovor na navedbe g. Mitovskega na 15. seji dne 11.12.2024, na kateri ju z imeni in priimki povezuje z neresničnimi navedbami. Pričakujejo najmanj, da jima na prihodnji seji damo možnost soočenja z g. Mitovskim, da navedbe podkrepi z dokazi oziroma jih ovrže v kar sta prepričana in zahtevano objavimo v zapisniku.

Dne 27.12.24 smo dobili elektronsko pošto Športnega društva Stara Gora, ki glasi:

»Obveščamo vas, da je dne 24.12.2024 g. Bore Mitovski brez naše vednosti predal ključe Doma krajanov uporabnikom, kar je v nasprotju s sklepom sprejetim na 13. seji Krajevne skupnosti dne 14.6.2024 in sklepom sprejetim na 14. seji, kjer jasno piše, da je g. Mitovski prejel ključ izključno za potrebe nadzora dogajanja v Domu krajanov.

iz previdnosti v prilogi prilagam sliko zamazane stene, katero sem ugotovil ob pregledu prostora 25.12.2024. Ob tej priložnosti bi rad poudaril, da je Dom krajanov namenjen vsem krajanom vendar je prav, da se spoštujejo pravila, ki jih je sprejela Krajevna skupnost Rožna Dolina.

Podpiramo tudi druženje mladine, kateri je ključ vedno na razpolago pri meni in g.a Deanu Marvinu, kot je razvidno na obvestilih na vratih Doma krajanov v prilogi.«

**Sklep št. 6:**

**Ob prisotnosti g. Mitovskega na seji se zadeve uredijo.**

Prejeli smo elektronsko pošto MONG v podpis IOP obrazec za potrebe enkrat letne uskladitve kapitalske naložbe v Golf Gorica d.o.o..

Člani sveta KS RD s kapitalsko naložbo niso seznanjeni in predlagajo, da sejo poskuša vnovčiti, ker to za Krajevno skupnost RD ni nobena korist in gre zgolj za zapravljen denar KS pred leti.

**Sklep št. 7:**

**Podpisan in žigosan obrazec vrnemo MONG-u.**

**Točka 5.**

**G.** Čubej nas seznani, daje kategorizirana cesta od Parkovšča do vojaškega pokopališča JP785042 potrebna asfaltacije, ker je neurejena in jo vsako deževje še bolj uniči. Ker je to dostop do spomenika iz prve svetovne vojne, bi bilo nujno asfaltirati ali vsaj redno vzdrževati.

**Sklep št. 8:**

G. Čubej napiše dopis MONG-u in g. Jug Marjanu za ureditev vzdrževanja ceste JP785042.

MONG nas je obvestil, daje bil v Uradnem listu, št. 109/24 z dne 20.12.2024, objavljen Odlok o spremembah Odloka o proračunu Mestne občine Nova Gorica za leto 2025, zato sprejmemo seznanitveni sklep:

**Skle št. 9:**

**Sprememba proračuna Mestne občine Nova Gorica za leto 202S je bila sprejeta na seji Mestnega Sveta 19.12.2024. Ugotavljamo, da je v okviru Spremembe proračuna Mestne občine Nova Gorica za leto 2025, je sprejeta tudi Sprememba proračuna Krajevne skupnosti Rožna Dolina za leto 2025.**

**Točka 6.**

V zvezi s pobudami MONG-a, moramo zaradi oddajanja v občasno uporabo nepremičnega premoženja v lasti KS RD, sprejeti Pravilnik o občasni uporabi prostorov. Pravilnik priložen zapisniku.

**Sklep št. 10:**

**Sprejmemo Pravilnik o občasni uporabi prostorov.**

Na podlagi 67. člena Zakona o stvarnem premoženju države in samoupravnih lokalnih skupnosti (Uradni list RS, št. 11/1S in 79/18), 56. člena Statuta Mestne občine Nova Gorica (Uradni list RS, štev. 13/12,18/17 in 18/19)) in 8. člena Odloka o krajevnih skupnostih v Mestni občini Nova Gorica (Uradni list RS, štev. 52/2013) je Svet KS Rožna Dolina na 17. seji dne 29.1.2025 sprejel

**PRAVILNIK O OBČASNI UPORABI PROSTOROV**

1. člen

Ta pravilnik določa način in pogoje za oddajo v občasno uporabo nepremično premoženje v lasti Krajevne skupnosti Rožna Dolina.

Če to ni v nasprotju z namembnostjo poslovnega prostora in se z uporabo ne krni ugled lastnika, se nepremično premoženje lahko oddaja v uporabo po posameznih urah ali dnevih, pri čemer oddaja po urah ne sme preseči povezanih 23 ur, oddaja po dnevih pa ne povezanih 31 dni.

1. člen

Nepremično premoženje, ki se lahko odda v občasno uporabo, po tem pravilniku je:

Dom KS Rožna Dolina (židovska kapelica),

Dom krajanov Stara Gora, Športno igrišče Rožna Dolina

Nepremično premoženje v lasti KS Rožna Dolina lahko v okviru svoje dejavnosti uporabljajo fizične osebe, društva in druge organizacije javnega in zasebnega prava pod pogoji, ki jih določa ta pravilnik.

1. člen

Za uporabo nepremičnega premoženja potem pravilniku je potrebno predhodno skleniti pogodbo s krajevno skupnostjo, na podlagi vloge za občasno uporabo.

Vlogo je potrebno oddati pri Krajevni skupnosti Rožna Dolina najkasneje 7 dni pred predvideno uporabo.

Vloga zainteresiranega uporabnika obsega zlasti:

* ime in priimek ter bivališče oziroma odgovorno osebo, naziv in sedež pravne osebe,
* kontaktno osebo, če je druga, kot odgovorna oseba,
* oznako poslovnega prostora, za katerega prosi za uporabo,
* datum in termin predvidene uporabe,
* dejavnost in namen uporabe prostora,
* izvajalce aktivnosti,
* davčno številko,
* predvideno število udeležencev.
1. člen

0 dovoljenju odloča pooblaščenec, ki ga imenuje Svet KS Rožna Dolina.

O uporabi se vodi evidenca in razpored.

1. Člen

Prednost pri dodelitvi nepremičnega premoženja v uporabo imajo prosilci, ki so prej vložili prošnjo in organizacije, ki se ukvarjajo z dejavnostjo izobraževanja, umetnosti, kulture in podobno.

1. člen

Pooblaščenec zavrne prošnjo za uporabo prostorov v primerih, ko:

prostor v navedenem terminu potrebuje Krajevna skupnost,

dejavnost ali namen dejavnosti škoduje ugledu lokalne skupnosti ali države,

sta pred tem organizacija ali posameznik uporabljala nepremičnino v lasti krajevne skupnosti v nasprotju z določili tega pravilnika,

če je nepremičnina v najavljenem terminu zasedena,

je program dejavnosti tak, da lahko ovira nemoteno delo Krajevne skupnosti.

1. člen

Pooblaščenec iz 4. člena Pravilnika lahko kadarkoli prekliče dovoljenje za uporabo nepremičnega premoženja brez nadomestila in povračila stroškov organizacije in izvedbe dejavnosti, če;

uporabnik tudi po opominu lastnika prostor uporablja v nasprotju s programom ali na način, ki povzroča škodo na imetju lastnika,

dejavnost v prostorih škoduje ugledu lokalne skupnosti ali države,

v drugih primerih po odločitvi predsednika.

1. člen

Uporabnina se določi s cenikom, ki ga sprejme Svet KS Rožna Dolina s sklepom, ob upoštevanju določil 4.

odst. 67. člena Zakona o stvarnem premoženju države in samoupravnih lokalnih skupnosti.

Uporabnino plača uporabnik na račun krajevne skupnosti na podlagi izstavljenega računa.

Za prireditve, razstave, izobraževanja, seminarje in druge dogodke, ki jih organizira Krajevna skupnost se uporabnina ne plačuje.

1. člen

Sestavni del Pravilnika je Hišni red, Navodilo za uporabo prostora in Cenik.

1. člen

Pravilnik začne veljati, ko ga sprejme Svet KS Rožna Dolina.

Objavi se na oglasni deski in spletni strani Krajevne skupnosti Rožna Dolina.

Kraj in datum: Rožna Dolina 29.1.2025

 Krajevna skupnost Rožna Dolina

 Predsednik: Borut Čubej

 Podpis in žig

Seja Zaključena ob 21.00 uri.

Zapisala Predsednik KS RD

Nataša Volk Borut Čubej